Številka: 18100-41/2020/33

Datum: 22. 4. 2021

Na podlagi 5. člena Zakona o nalezljivih boleznih (Uradni list RS, št. 33/06 – uradno prečiščeno besedilo, 49/20 – ZIUZEOP, 142/20, 175/20 – ZIUOPDVE in 15/21 – ZDUOP), šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) ter 42. člena Zakona o javnih financah (Uradni list RS, št. 11/11 ‒ uradno prečiščeno besedilo, 14/13 ‒ popr., 101/13, 55/15 – ZFisP, 96/15 ‒ ZIPRS1617, 13/18 in [195/20](http://www.uradni-list.si/1/objava.jsp?sop=2020-01-3501) – odl. US) je Vlada Republike Slovenije na 203. dopisni seji dne 22. 4. 2021 pod točko 3 sprejela naslednji

S K L E P :

1. Vlada Republike Slovenije je sprejela naslednje spremembe in dopolnitve Priloge 4, Priloge 6 in Priloge 7 Nacionalne strategije cepljenja proti COVID-19, verzija V, z dne 15. 4. 2021:
* v Prilogi 4 se na predlog Javne agencije Republike Slovenije za zdravila in medicinske pripomočke v tabeli v tretjem stolpcu v prvi vrstici za besedo »PIL« doda besedilo »na voljo le različica v angleškem jeziku, odobrena s strani EMA 13. 4. 2021«;
* v Prilogi 6:
* se alineje oštevilčijo,
* se v 5. točki za besedo »vojski« doda besedilo »ki še niso bili cepljeni«,
* se doda nova 6. točka, ki se glasi: »osebe, stare 50 let in več; zaposleni v vzgoji in izobraževanju, ki še niso bili cepljeni; zaposleni pri upravljavcih kritične infrastrukture, v skladu z zakonodajo s tega področja«,
* se 6. in 7. alineja združita v novo 7. točko, ki se glasi: »zaposleni v sektorjih, farmacevtske industrije in farmacevtske veletrgovske dejavnosti, ter drugi zaposleni, ki izvajajo naloge, nujne za nemoteno delovanje države, zaposleni in prostovoljci v organizacijah in združenjih, ki nudijo neposredno pomoč kroničnim bolnikom, odvisnim od drog, in drugim ranljivim skupinam ter drugo prebivalstvo po vrstnem redu prijav.«
* se v Prilogi 6 za zadnjim odstavkom doda nov odstavek, ki se glasi: »Po vsaki posodobitvi ali spremembi strategije ali njenih prilog, NIJZ (v sodelovanju z ministrstvom) ustrezno dopolni strokovna priporočila in navodila za izvajanje cepljenja ter z njimi seznani cepilne centre. Navodila in priporočila objavi tudi na svoji spletni strani.«;

– v Prilogi 7 se posodobi ocenjeno število cepljenih oseb.

1. Dopolnjene in spremenjene Priloga 4, Priloga 6 in Priloga 7 Nacionalne strategije cepljenja proti COVID-19, verzija V, z dne 15. 4. 2021, se uporabljajo od dneva sprejetja.

Mag. Janja Garvas Hočevar

vršilka dolžnosti generalnega sekretarja

Prejmejo:

* ministrstva
* vladne službe
* Državni zbor